


                            МИНИСТЕРСТВО НА ЗЕМЕДЕЛИЕТО
ЮГОИЗТОЧНО ДЪРЖАВНО ПРЕДПРИЯТИЕ
ТП „ДЪРЖАВНО ГОРСКО СТОПАНСТВО – БУРГАС”
Адрес: гр. Бургас, ПК 8000, ул. „Цар Иван Шишман” № 8, ет. 2, тел. +359 56 842 369,
факс +359 56 842 577, e-mail: dgsburgas@uidp-sliven.com

                                  ДОГОВОР № 13

Днес, 16.03.2022 г., в гр. Бургас, на основание чл. 35, ал. 1 от „Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” на основание Заповед № РД-10-16/03.02.2022 год. за провеждане на „Открит конкурс“ и Заповед № РД-10-36/24.02.2022 год. на Директора на ТП „ДГС Бургас“, за определяне на изпълнител, се сключи настоящия договор между:

1. „ДЪРЖАВНО ГОРСКО СТОПАНСТВО – БУРГАС”, ТП на „ЮИДП” ДП - Сливен ЕИК 2016176540031, , със седалище и адрес на управление: гр. Бургас - 8000, ул.”Цар Иван Шишман” №8, ет.2, представлявано от инж. КИРИЛ ПЕТКОВ – директор и  КРАСИМИРА ЗЛАТИНОВА -  гл. счетоводител, наричано за краткост ВЪЗЛОЖИТЕЛ от една страна
и
2.	„ПРОИЛ” ЕООД, със седалище и адрес на управление  България, гр. Димитровград, 6400, ул. ХАСКОВСКА № 1, ЕИК: 201538541, представлявано Георги Илчев Георгиев – управител, наричан за краткост ИЗПЪЛНИТЕЛ, от друга страна, се сключи настоящият договор при следните условия:

І.  ПРЕДМЕТ И СРОК НА ДОГОВОРА
1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни комплекса от дейности: „Отглеждане на две, три, четири и петгодишни горски култури за Обект № 1 в горски територии – държавна собственост в обхвата на ТП „ДГС Бургас”.
1.2. Сроковете на договора за изпълнение на комплекса от  дейности за Обект №1, предмет на договора, са за отделните дейности, приети с офертата на ИЗПЪЛНИТЕЛЯ и в съответствие с техническото задание на процедурата,  както следва:


	Вид на комплекса от дейности за Обект № 1
	Мярка
	Количе-ство
	Срок за изпълнение
	Цена в лева /без ДДС/

	1.Отглеждане на горски култури
	
	
	
	

	1.1.Първо отглеждане на горски култури чрез ръчно плевене и разрохкване на почвата в пояси или тераси с ширина 40-70 см на: 2-год. култури – 10 дка; 3-год.  култури – 100 дка; 4 год. култури – 40 дка; 5 год. култури – 45 дка 
	дка

	
10


	01.04 - 30.06.2022 г.      
 (за 2 г.)

	1197,03


	
	
	185
	01.09 - 01.12.2022 г.
(за 3, 4 и 5 г.)
	22250,52

	1.2.Следващо отглеждане на горски култури чрез ръчно плевене и разрохкване на почвата в пояси или тераси с ширина 40-70 см на 2 год. култури – 10 дка
	дка
	10
	01.09 - 01.12.2022 г.
(за 2 г.)

	1197,03

	Обща цена за Обект № 1
	
	
	
	24644,58



Периодът на отлеждане на три и четири годишните горски култури ще се извършва след съгласуване с ТП „ДГС Бургас” в зависимост от условията и вегетационната година.

         1.3. Окончателният срок на договора е : 29.12.2022 г.

ІІ.   ПРАВА И ЗАДЪЛЖЕНИЯ НА ВЪЗЛОЖИТЕЛЯ.
2. 1.ВЪЗЛОЖИТЕЛЯТ има право да:
2.1.1.Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;
2.1.2.При констатирани пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното;
2.1.3.Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ;
2.1.4.Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по т. 2.1.3;
2.1.5.Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
2.1.5.1.Неспазване на изискванията на приложимото законодателство, в т. ч. на Закона за горите и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.; 
2.1.5.2.Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, наричана за краткост „Наредбата“;
2.1.5.3.При отпадане на необходимостта от извършване на някоя от дейностите, предмет на договора;
2.1.6.Предложи на ИЗПЪЛНИТЕЛЯ допълнително извършване на дейности, предмет на договора, при възникнала обективна причина, налагаща промяна на количествата и видовете дейности, респективно на стойността и сроковете за изпълнение на възложеното. В тези случаи страните подписват допълнително споразумение, с което уреждат настъпилите промени.
2.1.7.Спре временно изпълнението на съгласно заповеди на МЗХГ относно необходимостта от предприемане на спешни мерки за предотвратяване и ограничаване и разпространението на Африканска чума по свинете.
2.2. ВЪЗЛОЖИТЕЛЯТ има следните задължения:
2.2.1.Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение. Предаването на обекта се извършва с подписването на двустранен предавателно-приемателен протокол не по-късно от 3 дни преди започване на дейностите, като за дейностите, за които се изисква ИЗПЪЛНИТЕЛЯТ да има назначено лице, регистрирано по чл. 235 ЗГ, протоколът се подписва от него;
2.2.2. Да предостави на ИЗПЪЛНИТЕЛЯ в писмен вид всички необходими документи (технологични планове за залесяване на обекта, спецификации, скица на обекта по ГСП, където ще се извършва дейността предмет на договора, с нанесени граници на отделите/подотделите и др.) съгласно действащата нормативна уредба, информация и данни, пряко или косвено свързани или необходими за изпълнение предмета на настоящия договор, които са неразделна част от настоящия договор;
2.2.3. Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горски територии – държавна собственост, за превозни средства с висока проходимост и декларираната при проведената процедура техника;
2.2.4. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор;
2.2.5. Да следи за правилното изпълнение на дейностите в съответствие с всички приложими изисквания, технически норми и стандарти, произтичащи от действащата нормативна уредба;
2.2.6. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им.
2.2.7. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно-приемателен протокол. 
2.2.8. Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 15 (петнадесет) работни дни, считано от датата на нейното представяне, в размер съгласно таблицата в раздел I, т. 1.2 от настоящия договор по банкова сметка на изпълнителя; 
2.2.9. Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
2.2.10. Да удължи срока на договора, в случай, че е наложил временно спиране на дейността на основание т. 2.1.5.2. 

ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ.
ИЗПЪЛНИТЕЛЯТ има право да:
3.1. Изисква от ВЪЗЛОЖИТЕЛЯ необходимото съдействие за изпълнението на дейността.
3.2. Изисква от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора.
3.3. Получи договореното възнаграждение за приетата работа.
3.4. Заменя подизпълнителите си, в случай, че предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.
3.5. Откаже да приеме предложението на ВЪЗЛОЖИТЕЛЯ за допълнително извършване на дейности по т. 2.1.6.
ИЗПЪЛНИТЕЛЯТ е длъжен:
3.6. Да изпълни с грижата на добър стопанин в указаните срокове възложената му работа съгласно изискванията на настоящия договор и действащата нормативна уредба.
3.7. Да осигури присъствието на свой представител (служителя си, регистриран за упражняване на частна лесовъдска практика, за дейностите, за които се изисква, ИЗПЪЛНИТЕЛЯТ да има назначено такова лице), в следните случаи:
3.7.1. за подписване от негова страна на предавателно-приемателните протоколи за предаване на обекта; 
3.7.2. за получаване на необходимите документи за изпълнение на съответната дейност;
3.7.3. при извършване на проверки от компетентни органи, след уведомяване за предстоящи такива;
3.7.4. за приемане на извършената работа от страна на ВЪЗЛОЖИТЕЛЯ, за което се подписва двустранен предавателно-приемателен протокол.
         3.8. Да извърши попълване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите е под 80% по вина на ИЗПЪЛНИТЕЛЯ. Изпълнителят не носи отговорност за неприхващането на културите ако то се дължи на неблагоприятни природни условия, като пролетно или лятно засушаване, дивеч, гризачи, болести по културите. Същите се установяват с протокол, подписан между двете страни, в който се описват конкретните причини и се прилагат доказателства за настъпване на събитието.; 
	3.9. Да извърши презалесяване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите е под 25% по вина на ИЗПЪЛНИТЕЛЯ (за случаите, когато се възлага залесяване) . Изпълнителят не носи отговорност за неприхващането на културите ако то се дължи на неблагоприятни природни условия, като пролетно или лятно засушаване, дивеч, гризачи, болести по културите. Същите се установяват с протокол, подписан между двете страни, в който се описват конкретните причини и се прилагат доказателства за настъпване на събитието.;
3.10. Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността. 
3.11. Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.
3.12. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно приемателни протоколи.
3.13. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица, и да осигури средства за първа помощ (полева аптечка на работния обект).
3.14. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;
3.15. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.
3.16. Да не предоставя на трети лица извършването на дейностите, предмет на настоящия договор, с изключение на посочените от него подизпълнители.
3.17. При обективна невъзможност за изпълнението на дейността, поради форсмажорни обстоятелства по смисъла на § 1, т. 23 от Допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
3.18. Да постави информационни табели по образец в насажденията, в които се извършват възлаганите дейности, на основание чл. 13, ал. 4 от Наредбата.
3.19. Да изпълни допълнително възложените от ВЪЗЛОЖИТЕЛЯ дейности по т. 2.1.6 в случай, че е подписано допълнително споразумение с ВЪЗЛОЖИТЕЛЯ; 
3.20. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.
3.21. ИЗПЪЛНИТЕЛЯТ участва в потушаването на горски пожари, възникнали на територията на ТП “ДГС – Бургас”, срещу заплащане на направените и оправдани с документи разходи.

ІV.	ЦЕНИ, ПЛАЩАНИЯ, ГАРАНЦИЯ ЗА ИЗПЪЛНЕНИЕ
4.1.	Цената на извършената дейност се определя на 24644,58 лв. (двадесет и четири хиляди шестстотин четиридесет и четири лв. и петдесет и осем ст.), без ДДС, на основание достигнатата при откритият  конкурс цена, за изпълнение на възложената работа, предмет на договора от ИЗПЪЛНИТЕЛЯ;
4.2. Плащанията се извършват, съгласно Раздел II „Права и задължения на Възложителя”,  т.2.2.9. от настоящият договор.
4.3. Гаранцията за изпълнение е в размер на 5 % от достигнатата стойност на обекта  - 1232 лв./хиляда двеста тридесет и два лв./.
 Тя се представя в една от следните форми, по избор на определения за изпълнител:
1. парична сума, внесена по сметка на възложителя- Банкова сметка: IBAN: BG 88 CECB 9790 10E9 5671 00, BIC: CECBBGSF, при ЦКБ АД Бургас;
2.банкова гаранция, учредена в полза на възложителя. В представената банкова гаранция трябва да има изричен запис, че тя се освобождава само след писмено известие от възложителя. Банковата гаранция да бъде със срок на валидност за целия срок на действие на Договора плюс 30 (тридесет) дни след прекратяването му, като при необходимост срокът на валидност на банковата гаранция се удължава или се издава нова. 
Когато определеният за изпълнител е избрал гаранция за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

V.	ОТГОВОРНОСТИ И НЕУСТОЙКИ
5.1. Страните по договора не носят отговорност и не дължат неустойки за пълно или частично неизпълнение на задълженията си по настоящия договора, ако то се дължи на форсмажорни по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. 
5.2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по настоящия договор, в следните случаи: 
5.2.1. Когато ВЪЗЛОЖИТЕЛЯТ не е изпълнил някое от задълженията си по т. 2.2.1 и 2.2.2 – неустойка в размер, равен на гаранцията за изпълнение на договора;
5.2.2. Когато ВЪЗЛОЖИТЕЛЯТ не е изпълнил задълженията си по т. 2.2.3 – неустойка в размер, равен на гаранцията за изпълнение на договора, преизчислена за съответния подотдел, за който ВЪЗЛОЖИТЕЛЯТ не е изпълнил задължението си; 
5.3.При виновно неизпълнение на задължението си по т. 2.2.8 ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% от стойността по договора за съответната извършена дейност за всеки просрочен ден, но не повече от 5 %;
5.4.При неоснователно забавяне на плащанията по т.2.2.8 от настоящия договор ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва върху дължимата сума за всеки просрочен ден. 
5.5 ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по настоящия договор, в следните случаи:
5.5.1 При неоснователно забавяне на завършването на обекта в определения срок – неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%; 
5.5.2 При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от определените технически и качествени показатели за съответната дейност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по-високи от определената неустойка;
5.5.3 Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;
5.6 ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;
5.7 При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.
VІ.ПРЕКРАТЯВАНЕ НА ДОГОВОРА
6.1 Договорът се прекратява:
6.1.1 с изтичане срока на договора;
6.1.2 с пълното (навременно, точно и цяло) изпълнение на всички задължения по договора;
6.1.3 по взаимно съгласие на страните;
6.1.4 с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че: 
6.1.4.1. ИЗПЪЛНИТЕЛЯТ или подизпълнителите му вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;
6.1.4.2. ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;
6.1.4.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;
6.1.4.4. Дейността се извършва от подизпълнители, които не отговарят на изискванията на чл. 18 от Наредбата; 
6.1.4.5. В случаите по Раздел ІІ.  „Права и задължения на Възложителя”.  т. 2.1.5.1
6.1.4.6. Изпълнителят няма сключен трудов договор с лице, притежаващо удостоверение за упражняване на лесовъдска практика, по време на изпълнение на договора;
6.1.5 С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на § 1, т. 23 от Допълнителната разпоредба на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ стойността на реално извършените дейности, когато са спазени условията на договора, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.
6.1.6 ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи:
6.1.6.1. Когато ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка;
6.1.6.2. При установено количествено неизпълнение на дейностите от ИЗПЪЛНИТЕЛЯ в сроковете по договора в продължение на два поредни месеца;
6.1.6.3. Когато ИЗПЪЛНИТЕЛЯТ виновно не е изпълнил някое от задълженията си по т. 3.6 до 3.21. от Раздел ІІІ. „Права и задължения на Изпълнителя” от настоящия договор. В този случай внесената от ИЗПЪЛНИТЕЛЯ гаранция за изпълнение на договора се задържа от ВЪЗЛОЖИТЕЛЯ;
6.1.7 ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни някое от задълженията си по т. 2.2.1 - 2.2.3, т. 2.2.7 и 2.2.8 от договора. В тези случаи ИЗПЪЛНИТЕЛЯТ не дължи обезщетение за пропуснати ползи на ВЪЗЛОЖИТЕЛЯ, като внесената гаранция за изпълнение на договора се възстановява на ИЗПЪЛНИТЕЛЯ в срок до 10 работни дни. При извършена дейност от ИЗПЪЛНИТЕЛЯ, когато изпълнението отговоря на условията на договора, ВЪЗЛОЖИТЕЛЯТ е длъжен да заплати стойността на действително извършената работа.

VІІ.  ДОПЪЛНИТЕЛНИ РАЗПОРЕДБИ
7.1 Настоящият договор влиза в сила от датата на неговото подписване .	
7.2  Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.
7.3 За неуредените в договора случаи се прилагат разпоредбите на общото българското законодателство.
7.4.  Настоящият договор може да бъде изменян и допълван само по взаимно съгласие на страните;
7.5 Възникналите спорове, относно приложението, тълкуването, изпълнението или неизпълнението на настоящия договор, се решават чрез преговори и взаимно съгласие на страните, а при невъзможност, се решават от компетентен съд;
7.6 При сключване на настоящия договор, ИЗПЪЛНИТЕЛЯТ предоставя на ВЪЗЛОЖИТЕЛЯ следните документи:
- свидетелство за съдимост на физическото лице или на лицата, които представляват съответния кандидат съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистрира;
- номер на документ за внасяне на допълнителна парична сума, в случаите когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора;
-  документи, доказващи обстоятелствата за техническа и кадрова обезпеченост, които са декларирани.
-  Писмена информация за всички лица, които ще извършват дейностите по договора.
Документите от т.7.6 следва да са с валидност към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение. 
Настоящият договор се сключи в два еднообразни екземпляра по един за всяка от страните.


ВЪЗЛОЖИТЕЛ,				            ИЗПЪЛНИТЕЛ:


ДИРЕКТОР :………П*………………..                      УПРАВИТЕЛ:…………П*…………….                                                                                      		/инж. Кирил Петков/		                          /Георги Илчев/
	           			



ГЛ. СЧЕТОВОДИТЕЛ:………П*…………..
	                      /Красимира Златинова/



Изготвил:
Велина Ковачева – Стойкова                 Експерт                       П*                    дата: 10.03.2022 г.
                                                    обществени поръчки  
(собствено и фамилно име)		(длъжност)	          (подпис)

Съгласувал:
Катя Димитрова		                  Юрисконсулт           П*                              дата: 15.03.2022 г.
                                                                                                
(собствено и фамилно име)	         (длъжност)	         (подпис)


* налице е положен подпис, заличен, 
съгл. Регламент (ЕС) 2016/679

